26.4.2023
MT
Il-Ġurnal Uffiċjali tal-Unjoni Ewropea
L 111/37
Miżuri previsti fit-Titolu III tal-Kapitolu I tarRegolament (UE) Nru 1305/2013
VI.1
Trasferiment tal-għarfien u azzjonijiet ta’ informazzjoni (l-Artikolu 14)
Din il-miżura tikkonċerna t-taħriġ u tipi oħra ta’ attivitajiet bħal workshops, coaching, attivitajiet ta’ dimostrazzjoni, azzjonijiet ta’ informazzjoni, skemi ta’ skambju u żjarat tal-azjendi agrikoli u tal-foresti għal żmien qasir.
L-għan huwa li jittejjeb il-potenzjal uman tal-persuni involuti fis-setturi tal-agrikoltura, tal-ikel u tal-forestrija, tal-ġestjonarji tal-art u tal-intrapriżi żgħar u ta’ daqs medju (l-SMEs) li joperaw f’żoni rurali.
VI.2
Servizzi konsultattivi, ġestjoni tal-azjendi agrikoli u servizzi ta’ għajnuna tal-azjendi agrikoli (l-Artikolu 15)
Permezz ta’ servizzi ta’ konsulenza u bl-istabbiliment ta’ servizzi ta’ konsulenza dwar il-ġestjoni tal-azjendi agrikolu u servizzi ta’ soljev għall-azjendi agrikoli, din il-miżura hija maħsuba biex ittejjeb il-ġestjoni sostenibbli u l-prestazzjoni ekonomika u ambjentali ta’ azjendi agrikoli u tal-forestrija u tal-SME li jaħdmu f’żoni rurali.
Isservi wkoll biex tippromwovi t-taħriġ ta’ konsulenti.
VI.3
Skemi ta’ kwalità għal prodotti agrikoli u oġġetti tal-ikel (l-Artikolu 16)
L-għan ta’ din il-miżura hu li tappoġġa lil dawk kollha li jissieħbu għall-ewwel darba mal-iskemi ta’ kwalità tal-Unjoni, nazzjonali u volontarji.
L-appoġġ jista’ wkoll ikopri l-kostijiet ta’ attivitajiet informattivi u promozzjonali biex tiżdied is-sensibilizzazzjoni tal-konsumaturi dwar l-eżistenza u l-ispeċifikazzjonijiet taloġġetti li jiġu prodotti f’dawn l-iskemi ta’ kwalità tal-Unjoni u nazzjonali.
VI.4
Investimenti f’assi fiżiċi (l-Artikolu 17)
L-għan ta’ din il-miżura huwa li ttejjeb il-prestazzjoni ekonomika u ambjentali talazjendi agrikoli u l-intrapriżi rurali, ittejjeb l-effiċjenza tas-setturi tal-kummerċjalizzazzjoni u tal-ipproċessar tal-prodotti agrikoli, tipprovdi l-infrastruttura meħtieġa għall-iżvilupp talagrikultura u l-forestrija u tappoġġa l-investimenti mhux finanzjarji li huma meħtieġa biex jinkisbu l-għanijiet ambjentali.
VI.5
Restawr tal-potenzjal tal-produzzjoni agrikola li saritlu ħsara b’diżastri naturali u introduzzjoni ta’ azzjonijiet ta’ prevenzjoni xierqa (l-Artikolu 18)
L-għan ta’ din il-miżura huwa li ttejjeb il-prestazzjoni ekonomika u ambjentali talazjendi agrikoli u l-intrapriżi rurali, ittejjeb l-effiċjenza tas-setturi tal-kummerċjalizzazzjoni u tal-ipproċessar tal-prodotti agrikoli, tipprovdi l-infrastruttura meħtieġa għall-iżvilupp talagrikultura u l-forestrija u tappoġġa l-investimenti mhux finanzjarji li huma meħtieġa biex jinkisbu l-għanijiet ambjentali.